open-index/open-wikipedia-markdown huggingface dataset:
Fontevraud-klosteret

**Fontevraud-klosteret** (også skrevet *Fontevrault*) ligger utenfor landsbyen Fontevraud-l'Abbaye, i nærheten av Chinon, i Anjou, Frankrike. Det ble grunnlagt av den omvandrende reformatiske predikanten Robert av Arbrissel, som skapte en ny munkeorden, ordenen av Fontevrault. De første permanente strukturene ble bygget mellom 1110 og 1119.

## Historie
 
Klosteret var et dobbeltkloster med munker og nonner på samme sted. Ordenen opprettet flere «Fontevrist»-klostre i England. Robert av Arbrissel erklærte at ordenens leder alltid skulle være en kvinne og utpekte Petronille de Chemillé som den første abbedisse. Hun ble etterfulgt av Matilda d'Anjou, tante av kong Henrik II av England. Dette var begynnelsen på en posisjon som tiltrakk seg mange rike og adelige abbedisser i årenes løp, blant annet medlemmer av den franske kongelige familie av Huset Bourbon. Louise de Bourbon etterlot sitt våpenmerke på mange av alterasjonene hun gjorde i løpet av sin periode i stillingen. I de tidligste årene var Huset Plantagenet store velgjørere for klosteret, og mens Isabella d'Anjou var abbedisse ble Henrik IIs hustru, Eleanora av Aquitaine, nonne der i sin alderdom.

Under den franske revolusjon ble ordenen oppløst. Den siste abbedisse, madam d'Antin, døde i fattigdom i Paris. Den 17. august 1792 beordret et revolusjonært påbud evakuering av alle klostre innen 1. oktober 1792. Fra 1804 og fram til 1963 var klosteret fengsel. Da ble det gitt videre til det franske kulturdepartementet.

Restaureringen av klosterkirken ble fullført i 2006 under ledelse av arkitekten Lucien Magne

## Kongelig gravplass

Klosteret var opprinnelig stedet for gravene til kong Henrik II av England, hans hustru Eleanora av Aquitaine, deres sønn Rikard I av England, deres datter Joan, deres barnebarn Raymond VII av Toulouse, og Isabella av Angoulême, hustruen til deres sønn kong Johan av England. Imidlertid finnes det ikke lenger levninger av Henrik, Eleanora, Rikard eller andre på stedet. 

Levningene ble muligens ødelagt i løpet av den franske revolusjonen. Det er dog allment antatt at stedet hvor deres levninger i klosteret er begravd er kjent, men at den franske regjeringen ikke vil gi tillatelse til utgravning ettersom funn på et annet sted vil resultere i minsket turisme.

## Annet
Jean Genet skrev om sine erfaringer som en trettiårig fange i Fontevrault i sin delvis selvbiografiske roman *Miracle de la rose* (1946, på svensk i 1953 som *Rosenmiraklet*).

## Referanser


## Litteratur
* Melot, Michel (1971) L'abbaye de Fontevrault. Paris: Jacques Lanore
* Pohu, J. (1961) L'abbaye royale de Fontevrault. Fontevraud: l'abbé Pohu
* Pohu, J. (197-?) The royal abbey of Fontevraud. Fontevraud: l'abbé Pohu

## Eksterne lenker
* 
* Artikkel i Catholic Encyclopedia
* Royal Abbey of Fontevraud and the famous Gisants (painted tomb effigies) of Eleanor of Aquitaine, King Henry II and King Richard I
Kommersøya

**Kommersøya** er en øy i Sandebukta i Holmestrand kommune i Vestfold. Den er omtrent 400 meter på det bredeste, 2700 meter lang og har et areal på 0,7&nbsp;km². Det er drevet jordbruk på øya fra 1300-tallet og fram til ca. 1950. Det meste av øya er i dag vernet som naturreservat. Reservatet ble opprettet 30. juni 2006 og dekker 480 mål. 

Øya ligger midt i Oslofeltet, og berggrunnen består i stor grad av kalkrike avsetninger fra den øverste (seneste) del av silurtiden. Dette gir grobunn for kalkfuruskog og kalktørrenger med en svært artsrik flora. I den sydlige delen av reservatet er det rikelig med fossiler. 

Eldre navn på øya er *Kumarsøen* og *Marmorøya*.

## Kalkforekomst og -utvinning
Det ble på 1700- og 1800-tallet drevet marmorbrudd og kalkutvinning. En kalkfabrikk ble etablert tidlig i 1890-årene, men gikk konkurs i 1896. Den ble da kjøpt av et konsortium som bestod av O. Breda, byggmester P. Lowzow og verkseier H.P Andresen. Sistnevntes part ble kjøpt av Christiania Portland Cementfabrik (CPC) i 1897. Et område sør på øya ble i 1897 solgt til grosserer Winther, som var agent for den tyske sementfabrikken Hemmoor, som var en av hovedleverandørene av importsement i Norge. Det var da planer om å anlegge sementfabrikk på øya. Norddelen av øya ble samme år solgt til Kristiania Mørtelverk.

CPC kjøpte etterhvert opp de øvrige eiere på øya gjennom oppkjøp i 1899 (fra Aigeltingers), 1908 (fra P.F. Winther) og i 1915 (fra G. Wankel). CPC fikk konsesjon av regjeringen i 1915 til oppføring av sementfabrikk. Men på grunn av tilstrekkelig tilgang på kalkstein fra Langøya til fabrikken på Slemmestad, ble dette ikke noe av selv om det ble gjort visse forberedende arbeider.

Christiania Eiendomsselskap (eid av Norcem som CPC hadde fusjonert til i 1968) solgte mesteparten av øya til Sande og Holmestrand kommuner for å sikre friluftsinteresser. En tomt ble behold for fremtidig bygging av firmahytter til Norcem. Selgerne forbeholdt seg retten til tilbakekjøp hvis det skulle bli behov for å utnytte kalksteinsforekomsten. 

## Referanser


## Eksterne lenker
* Kommersøyas historie
Kay Nielsen

**Kay Nielsen** (1886–1957) var en dansk illustratør som blant annet arbeidet i USA. 

Kay Nielsen regnes som en av de viktigste illustratørene i «gullalderen» innen anglo-amerikansk bokillustrasjon i første del av 1900-tallet. Han bidro med illustrasjoner til flere praktutgaver av evetyrsamlinger. Hans distinkte, romantiske og fantasifulle billeduttrykk kjennetegnes av stiliserte figurer, åpne flater, elegante, flytende linjer, intrikate detaljer, dekorative mønstre og ornamentikk. Stilen var blant annet inspirert av art nouveau, den svenske eventyrtegneren John Bauer og tidlig modernisme.

Nielsen arbeidet også som tegner for tegnefilmselskapet Disney i USA, der han blant utformet det visuelle grunnlaget for Blokksberg-scenen i *[[Fantasia (film)|Fantasia]]* som kom i 1940. 

## Referanser


## Eksterne lenker
* 
* 
*  Biografi og illustrasjonseksempler (på engelsk) 
*  Flere bokillustrasjoner
Christiania Glasmagasin

**Christiania Glasmagasin** (**CG**) er en norsk kjøkken- og gavebutikk etablert i 1739, med nettbutikk og fysiske butikker i Norge. Kjeden har sin opprinnelse i fabrikkutsalget for de norske glassverkene og kan føre sin historie tilbake til opprettelsen av Det Kongelige norske Compagnie i 1739. Dette gikk imidlertid konkurs i 1750 og blir overtatt av norske eiere. En krambod for glasstøy opprettes på Jernbanetorget i 1857, men på grunn av utbyggingen av jernbanen må utsalget flyttes til nye lokaler i postgården på Stortorvet i 1862. 

På folkemunne blir butikken etter hvert bare kalt GlasMagasinet (se der for detaljer om butikkutsalget), og i 1887 ble tilnavnet offisielt tatt i bruk på utsalget. I 2015 flyttet Christiania Glasmagasin ut av Stortorvet i Oslo, og er dermed ikke en del av Glasmagasinet slik varemagasinet er i dag. 

## Eierskap
I 1984 kjøpte Atle Brynestad opp Christiania Glasmagasin fra Harald Bergs etterkommerne. Selskapet ble lagt inn under investeringsselskapet CG Holding. I 1986 ble også Hadeland Glassverk (HG) en del av Brynestads forretningsvirksomhet, og i 1996 kom Porsgrunds Porselænsfabrik (PP) til. Brynestad har omstrukturert konsernet sitt flere ganger, og CG Holding har etter hvert blitt til den privateide konsernbedriften 3 Norske, som ble dannet i 2009. Der inngår også søsterselskapene Hadeland Lys og Tinnstøperi (opprettet i 1991) og cruiseskipselskapet SeaDream Yacht Club (opprettet i 2001).

## Referanser




## Eksterne lenker
* Christiania Glasmagasin (eget nettsted)
Edmund Dulac

**Edmund Dulac** (født *Edmond Dulac* 22. oktober 1882, død 25. mai 1953) var en fransk illustratør som fra 1904 arbeidet i Storbritannia og ble britisk statsborger i 1912.

Dulac var sammen med illustratører som Arthur Rackham, William Heath Robinson og Kay Nielsen en av de betydeligste aktørene i «gullalderen» innen bokillustrasjon i første fjerdedel av 1900-tallet. Han er særlig kjent for sine vakre, dekorative akvareller og tegninger til flere eventyr, blant annet fra Tusen og en natt og av brødrene Grimm og H. C. Andersen. Tegnestilen er sirlig og sikker, komposisjonene elegante og fargebruken raffinert. Stilen var delvis inspirert av art nouveau, av Rackham og Aubrey Beardsley og seinere av persisk og indisk kunst. Dulac arbeidet også med kostymetegning, avistegning, portretter, bokomslag, emballasjeillustrasjon og frimerkedesign. 

## Referanser


## Eksterne lenker
* 
* Biografi og illustrasjoner (på engelsk) 
* SurLaLune Eventyrillustrasjoner av Edmund Dulac 
* Dulacs illustrasjoner til ''The Kingdom of the Pearl''
* Flere illustrasjoner av Dulac
Rhopalosomatidae

* *[[Liosphex]]*
* *[[Olixon]]*
* *[[Paniscomima]]*
* *[[Rhopalosoma]]*
* †*[[Mesorhopalosoma]]*
* †*[[Propalosoma]]*

**Rhopalosomatidae** er en familie av vepser som tilhører gruppen broddvepser (Aculeata). Det er en artsfattig gruppe med 37 kjente, nålevende arter fordelt på fire slekter, i tillegg kjenner man to slekter fra fossiler. De er parasitoider, larvene snylter på sirisser (Gryllidae).

## Utseende
Små til middelsstore (2–10&nbsp;mm), slanke vepser med kraftige bein. De ligner på veivepser (Pompilidae), andre ligner på darwinvepser (Ichneumonidae) eller maur. Hodet er forholdsvis lite, høyere enn langt, med ovale eller nyreformede fasettøyne og forholdsvis lange palper. Hos slekten *Olixon*, som har reduserte vinger, har hodet skarpe bakhjørner. Antennene er lange og sylindriske, og består av 13 ledd. Forkroppen (thorax) er fint hårete på ryggsiden, blank på sidene. Hos *Olixon* er den påfallende smal, parallellsidig, hos andre grupper ser den mer vanlig ut. Beina er ganske lange, lårene spoleformede, leggene med temmelig lange sporer, føttene lange og slanke. Vingene kan være store, lange og smale eller redusert til køllelignenden stumper. Bakkroppen er slank med seks synlige ryggplater (tergitter), festet til forkroppen med en kort "stilk" (*petiolus*).

## Levevis
Denne familien er parasitoider som snylter på nymfestadiet av sirisser (Gryllidae). Larvene er ektoparasitoider, det vil si at de sitter på utsiden av verten, men de omgir seg med en sekklignende utposning som ligner den som familien Dryinidae danner på sikader.

## Systematisk inndeling

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Vespoidea
***** Familien Rhopalosomatidae
****** *[[Liosphex]]* – Amerika
****** *[[Olixon]]* Cameron, 1887 – Afrika, Amerika, Australia
****** *[[Paniscomima]]* Enderlein, 1904 – Afrika, Sørøst-Asia
****** *[[Rhopalosoma]]* – Amerika
****** †*[[Mesorhopalosoma]]* – bare fossile arter
****** †*[[Propalosoma]]* – bare fossile arter

## Kilder
* Rhopalosomatid wasps of Africa and Madagascar. https://web.archive.org/web/20091220003314/http://www.waspweb.org/Vespoidea/Rhopalosomatidae/index.htm

## Eksterne lenker
* 
* Bilde avs *Liosphex* sp.: https://web.archive.org/web/20110720085806/http://lib.uky.edu/ETD/ukyento2004t00207/Vespoidea/habitus/Rhopalosomatidae.pdf
Aleš Razým

**Aleš Razým** (født 19. august 1986 i Plzeň) er en tsjekkisk langrennsløper. Han bor i Tsjotikov og representerer skiklubben *Dukla Liberec*. Razým har sin styrke i sprint og han har en sjetteplass fra sprinten i VM i Liberec i 2009 som beste resultat i VM- og verdenscupsammenheng. Han har per 2. april 2009 et gull fra det tsjekkiske nasjonale mesterskapet og to seire i Slavisk cup.

Razýms beste resultat i et junior-VM er en fjerdeplass på 20 km dobbel jaktstart fra Rovaniemi i 2005. Han debuterte i verdenscupen på 15 km fristil i Nové Město i sesongen 2004/05. Razým tok sine første verdenscuppoeng i sesongen 2007/08 med en 23.-plass på sprint klassisk i Kuusamo. I sesongen etter forbedret han sin personlige bestenotering i verdenscupen til en 11.-plass, og det resultatet oppnådde han på fristilsprinten i Davos. I VM  i Liberec, altså i hjemlandet, tok han overraskende en sjetteplass på sprinten i fristil. 

## Referanser


## Eksterne lenker
*
Tanner Hall

**Tanner Hall** (født 26. oktober 1983 i Kalispell i Montana) er en amerikansk jibber.

I 2006 vant han X Games. Han har blant annet blitt kåret til «skier of the year» flere ganger. Han vil også komme ut med nye skifilm 1. august 2011 som heter *Retallack : The Movie*. Tanner Hall var også god venn med C. R. Johnson som døde for noen år siden i en skiulykke.

## Referanser
Sapygidae

* *[[Araucania (insekter)|Araucania]]*
* *[[Asmisapyga]]*
* *[[Eusapyga]]*
* *[[Fedtschenkia]]*
* *[[Huarpea]]*
* *[[Krombeinopyga]]*
* *[[Monosapyga]]*
* *[[Parasapyga]]*
* *[[Polochridium]]*
* *[[Polochrum]]*
* *[[Sapyga]]*
* *[[Sapygina]]*

**Sapygidae** er en familie av stilkvepser. De ligner stikkvepser (Vespidae) men kan kjennes på de korte og fortykkede antennene. Larvene snylter på solitære bier. Gruppen omfatter 66 nålevende arter fordelt på 12 slekter, av disse er 10 funnet i Europa og tre i Norge. De er også kjent fra fossiler, fra baltisk rav som stammer fra eocen-tiden.

## Utseende

Middelsstore, nokså kraftige, svarte vepser, ofte med gule eller hvite tegninger. Mange ligner stikkvepser (Vespidae). Hodet er nokså stort og bredt, antennene kraftige, noe fortykkede. Brystet er kraftig, ikke påfallede hårete. Beina er forholdsvis korte, vingene velutviklede, lange og smale. Bakkroppen er avlang, festet til forkroppen med en kort "stilk" (*petiolus*).

## Levevis
Disse artene er parasitoider som snylter på solitære (ikke-sosiale) bier (Apoidea). Hunnen legger et egg i biens bol, og vepselarven spiser opp både bielarven og matreservene som var samlet til den. Noen er kleptoparasitter: De angriper ikke bielarven, men nøyer seg med å spise opp maten dens.

## Utbredelse
Familien finnes i alle faunaregioner, bortsett fra Australia.

## Systematisk inndeling / europeiske arter

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Vespoidea
***** Familien Sapygidae
****** *[[Araucania (insekter)|Araucania]]*
****** *[[Asmisapyga]]*
****** *[[Eusapyga]]*
****** *[[Fedtschenkia]]*
****** *[[Huarpea]]*
****** *[[Krombeinopyga]]*
****** *[[Monosapyga]]* Pic, 1920
******* *[[Monosapyga clavicornis]]* (Linnaeus, 1758) – finnes i Norge
******* *[[Monosapyga theresae]]* Pic, 1920
****** *[[Parasapyga]]*
****** *[[Polochridium]]*
****** *[[Polochrum]]* Spinola, 1805
******* *[[Polochrum repandum]]* Spinola, 1805
****** *[[Sapyga]]* Latreille, 1796
******* *[[Sapyga morawitzi]]* Turner, 1911
******* *[[Sapyga multinotata]]* Pic, 1920
******* *[[Sapyga octoguttata]]* Dufour, 1849
******* *[[Sapyga quinquepunctata]]* (Fabricius, 1781) – finnes i Norge
******* *[[Sapyga similis]]* (Fabricius, 1793) – finnes i Norge
****** *[[Sapygina]]* Costa, 1887
******* *[[Sapygina decemguttata]]* (Jurine, 1807)
******* *[[Sapygina kurzenkoi]]* Gusenleitner, 1997

## Referanser


## Kilder
* Sapygid wasps of Africa and Madagascar. https://web.archive.org/web/20091220003320/http://www.waspweb.org/Vespoidea/Sapygidae/index.htm
* Fauna Europaea, utbredelsesdatabase for europeiske dyr: http://www.faunaeur.org 

## Eksterne lenker
*
Årdal nye kirke

**Årdal kirke** (**Årdal kyrkje**) er en korskirke i tre i Hjelmeland kommune i Rogaland fylke. Den ble innviet i 1919 og kalles Årdal *nye* kirke for å skille den fra Årdal gamle kirke fra 1620. Arkitekt for kirken var Einar Halleland fra Haugesund.

Årdal nye kirke ble reist etter en pengeinnsamlig foretatt av utvandrede amerikanere fra Årdal. Kirken har 250 sitteplasser og orgelgalleri.

Altertavlen av Frank Frantzen er fra 1968 med motiver fra Jesu liv. Prekestolen er i tre fra 1919, det fremgår ikke hvem som har laget den. Også døpefonten er fra samme år og i tre. Pipeorgelet er fra 1984 og av dansk opprinnelse, det har 12 stemmer.

Det er én klokke i kirketårnet.

## Referanser


## Litteratur
* 

## Eksterne lenker
* Om Einar Halleland fra Store norske leksikon
*
Adele av Champagne

**Adèle av Champagne** (ca. 1140–1206), også kjent som *Adelaide* og *Alix*, var den tredje hustruen til kong Ludvig VII av Frankrike og mor til hans eneste mannlige arving, den framtidige Filip II August. Hun var datter av Theobald II av Champagne og Matilda av Kärnten.

Hun var aktiv i kongedømmets politiske liv, sammen med sine brødre Henrik I av Champagne, Theobald V av Blois, og Guillaume aux Blanches Mains, erkebiskop av Reims. Henrik og Theobald var gift med døtrene til Ludvig VII og hans første hustru Eleanora av Aquitaine. Eleanora og hennes brødre følte deres posisjon truet da arvingen av Artois, Isabella av Hainaut, ble gift med Adèles sønn Filip. Adèle gikk i allianse med Hugo III, hertug av Burgund, og greve Filip av Flandern, og forsøkte selv å interessere Fredrik Barbarossa. Det brøt ut krig i 1181, og forholdene ble så dårlige at Filip forsøkte å få en skilsmisse fra Isabelle i 1184.

Selv om hennes makt minsket etter at Filip ble konge i 1180 fungerte hun som regent av kongedømmet i 1190 da Filip dro av sted på det tredje korstoget. Hun havnet i skyggen igjen da han kom tilbake i 1192, men deltok i opprettelsen av flere klostre.

Hun døde den 4. juni 1206, og ble gravlagt i kirken i klosteret Pontigny i nærheten av Auxerre.

Adèle hadde to barn med kong Ludvig VII av Frankrike:
* Dieudonné, den framtidige Filip II August av Frankrike, Ludvig VIIs eneste mannlige arving.
* Agnes av Frankrike (født 1171), gift med Alexios II Komnenos, keiser av Østromerriket.

## Referanser


## Litteratur
* Gislebert av Mons: *Chronicon*
* Gobry, Ivan: *Louis VII Le Jeune*, Pygmalion 2002
* Gobry, Ivan: *Les Capétiens – 888-1328*, Tallandier 2001
Tetipyramiden

**Tetipyramiden** er en pyramide i Saqqara i Egypt. 

Den ble oppført omkring 2355-2343 f.Kr. og tilegnet farao Teti under det sjette dynasti i det gamle riket. Pyramiden, som ble åpnet for første gang den 29. mai 1881 av Gaston Maspero, var en gang 52 meter høy og hadde en basisoverflate som målte 79 x 79 meter.

Pyramidens overjordiske deler er nå i ytterst liten utstrekning bevart og de ligner mest en liten kolle. Ganger og rom under overflatenivå er derimot bevart i god stand.
Khafrepyramiden

**Khafrepyramiden** eller **Chefrenpyramiden** er den nest største av de tre pyramidene i Giza i Egypt. 
Den ble oppført ca. år 2548 – 2535 F.Kr. under Egypts fjerde dynasti av *[[Khafre]]* (Chefren), som var sønn av *Khufu* (Kheops). 

Pyramiden ble åpnet for første gang i år 1818 av Giovanni Battista Belzoni.

Bygningen var opprinnelig ca. 146 m høy – nå er den ca. 137 m høy. Basisoverflaten er på ca. 215 x 215m. Pyramiden ligger noen hundre meter sør for den store Kheopspyramiden på en liten kolle, og virker dermed høyere enn den. Den er bygd i kalkstein og granitt. Den har to innganger på nordsiden hvorav en på grunnivå og en ca. 11 m høyere opp. Disse to sammenstråler inne i pyramiden til en felles gang. Gravkammeret måler ca. 14 x 5m med en høyde på ca. 6 m og inneholder en sarkofag.

File:Giza Plateau - Sphinx panorama.jpg|Giza nekropolis og «Den store sfinksen» ved pyramidekomplekset på Gizaplatået med Khafrepyramiden og Kheopspyramiden (bak til høyre).

## Se også
* Giza nekropolis
* Pyramidekomplekset ved Giza
* Kheopspyramiden
* Pyramide
* Gizaplatået

## Eksterne lenker
* 
* Det egyptiske turistbyrå om Khafre
* om Khafre
Jean Boisselier

**Jean Boisselier** (født 26. august 1912 i Paris i Frankrike; død 26. august 1996 i Paris) var en fransk arkeolog som hovedsakelig beskjeftiget seg med Sørøstasia.

## Liv og virke
Ved utbruddet av annen verdenskrig var Boisselier reserveoffiser. Han ble tatt til fange av tyskerne i juni 1940 og ikke befridd før i 1945. Han gjenopptok så studiene i kunsthistorie ved skolen knyttet til Louvre, og avsluttet under Philippe Stern med et arbeide over khmer-statuene. 

I 1949 dro ham som medhjelper til Henri Marchal til Angkor, og ble i 1950 konservator ved museet i Phnom Penh. I 1953 ble Boisselier ansvarlig for konserveringsarbeidene i Angkor. I 1955 vendte han interessen mot Thailand og forsket i regionen U Thong vedrørende forhistorien til Dvaravatiperioden. I 1963 utgav han et større verk om utviklingen av statuene i Champa, og arbeidet ved Silpakorn-universitetet i Bangkok.

I 1970 vendte Boisselier hjem til Frankrike og overtok ledelsen for forskningsgruppen *Archéologie et civilisations de l’Asie du Sud et du Sud-Est* ved Université Paris III (Nye Sorbonne). Dette vervet hadde han til 1980. 

## Verker i utvalg
* *La statuaire khmère et son évolution*. Saigon, EFEO (PEFEO, 37) 1955 
* *Tendances de l’Art khmer. Commentaires sur 24 chefs-d’œuvre du musée de Phnom Penh* Paris, PUF (Publ. du musée Guimet, Bibliothèque de diffusion, 42) 1956 
* *La statuaire du Champa. Recherches sur les cultes et l’iconographie*. Paris, EFEO (PEFEO, 54) 1963 
* * Asie du Sud-Est : I. Le Cambodge*. Paris, Picard (Manuel d’archéologie d’Extrême-Orient, 1) 1966
* * Notes sur l’art du bronze dans l’ancien Cambodge *. Artibus Asiae 29/4. 1967
* * La sculpture en Thaïlande*. Fribourg, Office du Livre (Bibliothèque des Arts). 1974
* (mit Jean-Michel Beurdeley): *La peinture en Thaïlande*. Fribourg, Office du livre (Bibliothèque des Arts). 1976, deutsche Version: *Malerei in Thailand*. Verlag W.Kohlhammer, Stuttgart 1976, ISBN 3-17-002521-X
* * Il Sud-Est asiatico*. Turin, Storia Universale dell’ Arte. 1986
* *La sagesse du Bouddha*, coll. «Découvertes Gallimard» (n° 194), serie Religions, Gallimard, Paris, 1993, 2010.

## Referanser
35. serierunde i Premier League 2008/09

**35. serierunde i Premier League 2008/09** begynte lørdag 2. mai 13:45 med Middlesbrough – Manchester United. 16:00 ble det spilt seks kamper. Søndag 3. mai ble det spilt to kamper, før Aston Villa og Hull City avslutta runden 4. mai 21:00.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Henri Marchal

**Henri Marchal** (født 1876 i Paris i Frankrike, død 1970 i Siem Reap i Kambodsja) var en fransk arkeolog tilknyttet Ecole française d'Extrême-Orient. Han viet det meste av sitt virke til studiet av Kambodsjas kunst og arkeologi, og til konserveringen av khmermonumentene i Angkor. Han ble utnevnt til kurator for Angkor i 1916, en stilling han innehadde til 1953.

## Verker i utvalg
* 1918 – "Monuments secondaires et Terrasses bouddhiques d'Angkor-Thom", BEFEO 18/8, p. 1-40.
* 1922 – "Le temple de Prah Palilay", BEFEO 22, p. 101-134.
* 1924-26 – "Les portes monumentales du groupe d'Angkor", AAK 2/1, p. 1-26, pl., ph.
* 1924-26 – "Notes sur le Palais Royal d'Angkor Thom", AAK 2/3, p. 303-328.
* 1925 – "Pavillons d'entrée du Palais Royal d'Angkor Thom", in *Études asiatiques (2)*, Paris, EFEO/G. van Oest (PEFEO 20), p. 57-78, pl. 32-41.
* 1937 – "Kutîçvara » et « Notes sur les Terrasses des Éléphants, du Roi lépreux et le Palais Royal d'Angkor Thom", BEFEO 37/2, p. 333-360.
* 1939 – *La collection khmère,* (Musée Louis Finot), Hanoi, EFEO, 170 p., 13 pl.
* 1948 – *L'architecture comparée dans l'Inde et dans l'Extrême-Orient,* Paris, G. van Oest, 262 p.
* 1951 – *Le décor et la sculpture khmers,* Paris, G. van Oest, 135 p.
* 1957 – *Le Temple de [[Vat Phou]], province de [[Champassak]],* Saigon, edited by département des Cultes du Gouvernement royal du Laos, 37 p.

## Referanser
Teksterprisen

**Teksterprisen** ble fram til 2017 delt ut til audiovisuelle oversettere som utmerket seg ved fremragende oversettelse for fjernsyn, kino, dvd eller video.

Prisen ble etablert i 2005. Den ble hvert år delt ut av Norsk audiovisuell oversetterforening, vanligvis samtidig med feiringen av oversetternes skytshelgen Hieronymus og utdelingen av Bastianprisene, Bokhandelens faglitterære oversetterpris og Ordbokprisen.

Både enkeltprogrammer og hele serier kunne være grunnlag for tildelingen. Juryen kunne også gi prisen til en audiovisuell oversetter som gjennom lengre tid hadde utmerket seg ved fremragende arbeid, eller en person som på andre måter bidro sterkt til å fremme audiovisuell oversettelse som fag.

Juryen for prisen besto av fem medlemmer, to utnevnt av NAViOs styre, to utnevnt av AViOF – Audiovisuelle oversetteres fonds styre og ett eksternt jurymedlem med relevant kompetanse utnevnt av NAViOs styre. 

Teksterprisen besto av 20&nbsp;000 kroner og et litografi.

### Tekstiaden
I 2018 bestemte NAViOs årsmøte at Tekstiaden skulle erstatte den tradisjonelle Teksterprisen som et prøveprosjekt i tre år. Foreningens årsmøte avgjorde i 2021 at ordningen skulle gjøres permanent.

Tekstiaden skiller seg fra den tradisjonelle teksterprisen ved at alle som vil kan melde seg på, og i stedet for å basere seg på juryering av nominerte kandidater, er Tekstiaden en konkurranse der alle deltakerne oversetter og tekster den samme videosekvensen innenfor samme tidsperiode.

## Prisvinnere
Ann Bancroft

**Ann Bancroft** (født 29. september 1955 i Mendota Heights i Minnesota i USA) er en amerikansk forfatter, lærer og polfarer.

I 1986 sa hun opp sin stilling som frilufts- og gymlærer og ble med på Will Steger International North Pole Expedition. Hun ankom nordpolen sammen med fem følgesvenner etter en 56 dagers tur med hundespann. Med dette ble Bancroft den første kvinne til å nå nordpolen. I januar 2009 ble hun også den første kvinne til å krysse Grønland på ski.

Bancroft har gjennomført flere ekspedisjoner sammen med Liv Arnesen. Blant annet ble de de første kvinner til å krysse Antarktis i 2000-01, etter en tur på 91 dager og 2747 km. I 2007 planla Arnesen og Bancroft å slutte seg til forskerne på Tara-ekspedisjonen etter en kryssing av polhavet fra Ward Hunt Island i Canada. Men de måtte avbryte ekspedisjonen på grunn av ødelagt utstyr, ekstrem kulde og frostskader. 

Ann Bancroft og Liv Arnesen driver et selskap sammen.

I 1995 ble Bancroft innvotert i National Women's Hall of Fame.

## Referanser
Delara Darabi

**Delara Darabi** (født 1986 i Rasht i Iran, henrettet 1. mai 2009 i Rasht) var en iransk maler som ble hengt for drapet på en slektning under et ran hun skal ha utført sammen med venner da hun var mindreårig. 

Hun tilsto først drapet for å redde kjæresten sin fra galgen men senere trakk hun tilståelsen. Fordi hun var under 18 år så mente hun at hun skulle redde kjæresten ved å påta seg skylden. Da hun ble dømt til døden var hun 17 år. Hennes advokat mener at hun ikke kan ha vært drapskvinnen, da det er indikasjoner på at drapet ble begått av en høyrehendt person. Darabi var venstrehendt.

Amnesty International mener rettssaken mot Delara Darabi har vært mangelfull og retter kritikk mot styresmaktene i Iran blant annet fordi advokaten eller familien hennes ikke ble informert om henrettelsen før den skjedde. Det er hevdet av Mahmood Amiry-Moghaddam i Iran Human Rights at henrettelsen bryter både iransk lov og internasjonale lover. Ifølge Mostafaei skal dødsdømtes advokat varsles senest 48 timer før henrettelsen gjennomføres. Han fikk først vite om henrettelsen av Delara i sentralfengselet i Rasht når hun var død.

Opprinnelig skulle Darabi henrettes 20. april, men etter massivt nasjonalt og internasjonalt press ble henrettelsen utsatt i to måneder. Amiry-Moghaddam mener at det ble lagt for lite press på Iran forut for henrettelsen av Darabi, som han mener var den mest kjente av ungdommene som er dødsdømt og at hun var selve symbolet på dødsstraff mot mindreårige. Hun var en av de mest kjente mindreårige dødsdømte i Iran, og sentral i den internasjonale oppmerksomheten om menneskerettighetssituasjonen i landet. Det er rundt 150 mindreårige dødsdømte i Iran og hvert år blir 8-9 av dem henrettet, de fleste ved henging. I 2008 gjennomførte Iran 270 henrettelser, men det er grunn til å tro at det er store mørketall.

Henrettelsen har vakt internasjonal oppmerksomhet. Amnesty Internationals nestleder i Midtøsten og Nord-Afrika, Hassiba Hadj Sahraoui, uttalte at rettssaken ikke var rettferdig siden domstolen nektet å se på nye bevis som advokaten mente beviste at det ikke var Darabi som begikk drapet. EU har fordømt henrettelsen og kom med en uttalelse hvor de hevder at straffen bryter med internasjonale lover som Iran har forpliktet seg til å følge. Norge har ikke kommet med noen offisiell reaksjon.

## Referanser


## Eksterne lenker
* Atefeh &ndash; En blogg og varslingsside om menneskerettigheter i Iran av Mahmood Amiry-Moghaddam
The Devil You Know

***The Devil You Know*** er det eneste studioalbumet til heavy metal-bandet Heaven and Hell, som besto av eksisterende og tidligere medlemmer fra Black Sabbath.

Musikkalbumet ble sluppet 28. april 2009, mens en importutgave i Japan ble sluppet 4 dager før, den 24. april.

Albumomslaget er et bilde hentet fra et maleri ved navn «Satan» av nordmannen Per Haagensen. Det inneholder tallene 25 og 41, som er fra evangeliet etter Matteus 25:41, som handler om engler som sitter ved Guds venstre hånd, men som faller i unåde og havner i helvete.

## Sporliste
Alle spor av Geezer Butler, Ronnie James Dio & Tony Iommi.
# «Atom and Evil» – 5:15
# «Fear»– 4:48
# «Bible Black»– 6:29
# «Double the Pain»– 5:25
# «Rock and Roll Angel»– 6:25
# «The Turn of the Screw»– 5:02
# «Eating the Cannibals»– 3:37
# «Follow the Tears»– 6:12
# «Neverwhere»– 4:35
# «Breaking into Heaven»– 7:03

## Personell
* Ronnie James Dio – vokal
* Tony Iommi – gitar
* Geezer Butler – bass
* Vinny Appice – trommer
* Mike Exeter – keyboard

## Eksterne lenker
*
Årets leder i NBA

**Årets leder i NBA** er en pris som har blitt gitt siden 1972&ndash;1973-sesongen til NBAs beste hovedtrener. Ulikt andre NBA-priser, blir Executive of the Year-prisen gitt årlig av Sporting News, selv om den offisielt blir anerkjent av NBA. Valget foregår ved at alle hovedtrenerne til alle de 30 lagene i serien stemmer. Personen med mest stemmer vinner prisen.

Siden prisen først ble gitt, har den blitt gitt til 26 forskjellinge hovedtrenere. Jerry Colangelo, den første hovedtreneren for Phoenix Suns, er den eneste personen som har vunnet prisen fire ganger. Bob Bass, Wayne Embry, Bob Ferry, Stan Kasten, Jerry Krause, Geoff Petrie, Jerry West og Jerry Colangelos sønn Bryan Colangelo har alle vunnet prisen to ganger. Alle vinnerne har vært født i USA. 2008-vinneren var Boston Celtics' hovedtrener Danny Ainge. Hans arbeid sørget for at laget hans vant 42 seiere i en sesong, og er med det det største tilbakeslaget i ligaens historie fra et år til et annet.

## Vinnere

## Referanser
Grand Hotel d’Angkor

**Grand Hotel d'Angkor** er et historisk luksushotell i Siem Reap i Kambodsja. Det ble åpnet i 1929, og lever av nærheten til ruinene i Angkor. Det ligger på adressen *1 Vithei Charles de Gaulle*.

## Litteratur
*

## Eksterne lenker
* Grand Hotel d'Angkor Homepage
Platte Media

**Platte Media** (**Micro Bill Systems**, **Platte International**) er et selskap som driver med såkalte popup-faktura. Programvaren er vanligvis oppfattet som malware. Selskapet er hovedsakelig assosiert med betaling av tilgang til gambling og pornografisk innhold. Selskapet har tidligere operert i Storbritannia, men har vinteren og våren 2009 skiftet til Norge og Sverige.

Etter en lengre kampanje med vedvarende brevskriving så ble det stilt spørsmål av Martin Horwood i engelske House of Commons om aktivitetene til Platte, og ikke minst det høye antallet klager som hadde kommet til OFT and Trading Standards. Det ble da svart at Platte hadde avsluttet all handelsvirksomhet i England fra og med 25. februar 2009. Det ble ikke gitt noen grunn for hvorfor aktiviteten ble nedlagt i England, men det er antatt at den den vedvarende motstanden fra britiske konsumenter av hva de oppfattet som en urettferdig forretningsmodell må ha betydd en god del for avgjørelsen. Det ble også truet med kansellering av britisk merverdiavgift. Det ble sagt i en e-post til Michael Pollitt fra selskapet at «Our reasons for this decision and our further intentions are simply related to our original marketing and business model […] Obviously, and just like any other business should and would do, I am making sure that stopping our marketing to the UK Market, is done in such a sensible and orderly manner, that will best preserve the interests of our customers and of our own.» Samtidig kom det rapporter om at de var aktive i Norge.

Våren 2009 ble det kjent at de i Norge blir representert av Langseth Advokatfirma i saker hvor selskapets programvare kaprer nettsurferes maskiner etter at disse har gjestet pornonettsteder. Forbrukerombudet mener at man ikke er bundet av en avtale med den aktuelle tjenesten, og at den trolig er på kant med flere lover.

Programvaren som viser frem fakturaen og låser maskinen kan enkelt fjernes med programmet Ad-Aware og andre programmer for å fjerne adware.

## Referanser


## Eksterne lenker
*
Røsvik

**Røsvik** eller **Røsvika** (lulesamisk: *Rusvijkka*) er et gammelt handelssted og tidligere fergested i Sørfold kommune i Nordland. Stedet ligger på vestsiden av fjorden Sørfolda, ca. 28 km nord for Fauske. Røsvik hadde 209 innbyggere i 2007, men innbyggertallet har siden falt under 200.

## Handelssted
Handelsstedet Røsvik ble grunnlagt i 1760 og fredet i 1942. Handelsmannen på stedet, Arnt Abelsen Mørch, fikk gjestgiverbevilling i 1772.

## Kirke
Røsvik kirke er en trekirke fra 1883 med 600 plasser.

## Røsvik bo- og behandlingssenter
Psykiatrisenteret Røsvik bo- og behandlingssenter var tidligere en helseinstitusjon i Røsvik. Sommeren 2019 kjøpte misjonsorganisasjon Ungdom i Oppdrag (UIO) Nordland bygningsmassen til den nedlagte institusjonen for å drive virksomhet der.

## Røsvik kystfort

HKB (Heeres küsten batterie) 8/974 Sörfold sto klar i 1942, lokalisert i Røsvik. Batteriet besto av 6 stk Belgiske 7,5 cm. K236 kanoner med rekkevidde på 10000 meter. Batteriet ble omvæpnet i 1945 og det besto da av 4 stk. 88mm FLAK 37 luftvernkanoner.

Røsvik var også oppsatt med:
* 2 stk. 5 cm. bombekastere
* 4 stk. MG
* 2 stk. 20 mm. FLAK
* 2 stk. 60 cm. lyskastere
* flammekastere 

Det var også over 8000 miner utlagt i Røsvik.

Røsvik var et viktig kystfort under 2.verdenskrig, og store styrker var plassert her. Hitler hadde en plan om at Norge skulle bli delt i to og grensen skulle gå gjennom Røsvik. Lite er dokumentert og fotografert. I Røsvik finnes mange bunkere, ruiner og andre spor fra krigen Dette har til nå vært et ubenyttet turistpotensiale. Kystfortet er lite kjent i kommunen/Salten.

Røsvik skole har arbeidet med å rydde frem deler av kystfortet, samt lage en merket tursti med informasjon.

## Fergested
Veien mellom Fauske og Røsvik sto ferdig i 1932; den er i dag riksvei 826. I april 1941 ble det satt i drift ei fergerute mellom Røsvik og Bonåsjøen, som en del av riksvei 50 mellom Fauske og Narvik. Da veien mellom Straumen og Sommerset (nåværende europavei 6) ble åpnet i 1966, begynte ferga å gå mellom Sommerset og Bonåsjøen. Fra 1964 gikk det ferge mellom Røsvik og Nordfold i Steigen. Den ferga ble nedlagt da Steigentunnelen ble åpnet i 1991.

Fergekaia og ei ventebu i Røsvik ble foreslått vernet i Nasjonal verneplan for veger, bruer og vegrelaterte kulturminner, som ble utgitt av Statens vegvesen i 2002.

## Referanser


## Litteratur
* John Henrik Lie og Fin Serck-Hanssen: *Væreiere og nessekonger.* Olympia Press, Horten 2008. ISBN 978-82-992252-5-0 (kapittel *Røsvik*, s. 114-123)
* Tore Gleinsvåg: *Røsvik kystfort- Røsvik under hakekorset 1940 -45. *Sørfold kommune, 2013

## Eksterne lenker
* Røsvik gamle handelssted 
* Arkitekturguide for Nord-Norge og Svalbard: Røsvik handelssted
* Røsvik skole - om Røsvik kystfort
Henriksdal Spring Tour

**Henriksdal Spring Tour** er en frittstående elitekonkurranse i sprangridning som arrangeres over to helger på Henriksdal i Sjöbo i Sverige.

I 2009 fant konkurransen sted 16.-18. april og 23.–26. april. Deler av den nordiske eliten deltok, blant disse var Malin Baryard, Maria Gretzer, Roine Zetterman, Peder og Jens Fredricson, Pia Pantsu, Linnea Ericsson samt toppryttere fra enkelte andre land. Totalt var det mer enn 2&nbsp;000 starter fordelt over to gressbaner der konkurransene foregikk parallelt. Konkurransene fungerte videre som kvalifikasjonsrunder for Falsterbo Horse Show. Ved siden av eliterytterne deltok også mange unge ryttere i konkurransene.

Den totale prissummen var på mellom 250&nbsp;000 og 300&nbsp;000 svenske kroner. I 2010 er helgene planlagt å finne sted i april og juni.

## Resultat - Grand Prix 1.45m - april 26, 2009.

Femtio-ett rytter konkurrere om 25&nbsp;000 kroner Grand Prix. Høydene var 1.45 meter. Sex ryttere placerade og fick premie.

## Eksterne lenker
* Bilder fra konkurransen
* Svensk Rytterforbund
MAB Modell D

**MAB Modell D** er en pistol fra Frankrike, produsert av Manufacture d'Armes de Bayonne (**MAB**).

Den ble produsert kamret for ammunisjon i kaliber 9 x 17 mm Browning fra  1933 til 1963, og i 7,65 x 17 mm Browning til 1967. Våpenet var inspirert av den belgiske FN Modell 1910/22, og var laget på den mindre MAB Modell C pistolen, som var for sivilt bruk, mens MAB D var for militært og politibruk. Den ble brukt av det franske politi og militære både før, under og etter andre verdenskrig. Produksjonen under tysk okkupasjon gikk til tyske Wehrmacht, og var stemplet med tyske godkjenningsmerker.
JabbaWockeeZ

**JabbaWockeZ** er en amerikansk dansegruppe som vant America's Best Dance Crew (sesong 1). Gruppen ble til i 2003 av Joe Larot, Kevin Brewer og Phil Tayang i San Diego, California, USA.

## Eksterne lenker
*
The Last Rebels

**The Last Rebels** er et country-rock og blues-band fra Møre og Romsdal i Norge. Musikken er litt inspirert av Bruce Springsteen. De synger om daglliglivet og kjærlighet som en stor del av countryband gjør. The Last Rebels er et duoband og består av Mats Nerli og Magne Steinsvoll.

## Diskografi
* 2006: Bandet opprettes. Albumet «The Black Tower Sessions» slippes.
* 2008: Albumet «The Garage Sessions» (11 coverlåter og 3 selvlagde låter). Plata har nå solgt over 600 eksemplarer.

## Medlemmene
### Magne Steinsvoll
Magne Steinsvoll spiller akustisk gitar, banjo, elektrisk gitar, bass, trommer, perkusjon og korer i bakgrunnen.
Han var låtskriver, gitarist og vokalist i countrybandet Boots som han ga ut 2 cd-er med.
Han spiller til daglig i Ball & Chain og Sir Palmer Band.

### Mats Nerli
Mats Nerli synger, korer og spiller akustisk gitar, elektrisk gitar, mandolin, hammertone, baritone gitar og cymbal.
Han spilte gitar i D'oters i en årrekke, etterfulgt av Sir Palmer Band og har de siste par årene jobbet med sitt eget prosjekt Nerli There.

## Gjestemusikere
*Andrè Gussiås (tangenter og trekkspill)
*Matilde Melsæter Rydjord (vokal)
*Britt Elise Skram (fele)

## Diskografi
* «The Black Tower Sessions»  (2006)
* «The Garage Sessions» (2008)
* «Nord eller Sør» (2009)
Oregonterritoriet

**Oregonterritoriet** var et navn på et historisk område på stillehavskysten av dagens USA og Canada som eksisterte fra august 1848 til februar 1859. Navnet Oregon er begrepet USA brukte på området, britene kalte området for Columbia. Området må ikke forveksles med Oregon Country eller dagens stat Oregon, som først ble opprettet i 1859. Området nord for 42° breddegrad, sør for 54°40' breddegrad og vest for vannskillet i Rocky Mountains var regnet som Oregonterritoriet.

## Historie
Opprinnelig krevde både Storbritannia, Spania, Frankrike og Russland dette området, senere krevde også USA eierskapet.  Spanias krav var begrunnet i den pavelige bullen *[[Inter Caetera]]*, men etter samtaler med Storbritannia i 1790-årene i kjølvannet av «Nootkakrisen» (Nootka crisis) ble kravet trukket.  Russland trakk sitt krav om alt land sør for Alaska etter separate avtaler med USA i 1824 og Storbritannia i 1825. Frankrike trakk kravet som en del av Paristraktaten i 1763; denne traktaten avsluttet sjuårskrigen.  I en avtale i 1818 (Treaty of 1818) ble USA og Storbritannia enige å ha en «felles okkupasjon» av dette området.  

Da James Knox Polk ble valgt til president i 1844 var et av hans mål å avklare eierskapet til dette området. I 1848 ble partene enige om den såkalte Oregonavtalen. Oregonterritoriet ble da delt på den 49° breddegrad, med unntak av Vancouver Island som i sin helhet gikk til Storbritannia.

Området sør for den 49° breddegrad tilfalt USA, dette området ble da kalt Oregon Territory.  Senere ble området delt opp igjen, området som lå nord for 46° breddegrad og nord for elva Columias nedre del ble skilt ut i Washingtonterritoritet.  

Den delen av det opprinnelige Oregonterritoriet som ble tilhørende USA utgjør i dag statene Washington, Oregon og Idaho, samt deler av Montana og Wyoming.  Den delen som tilfalt Storbritannia utgjør i dag den største delen av den canadiske delstaten Britisk Columbia.

## Referanser
Sandnes (Hadsel)

**Sandnes** er en bygd og tidligere fergested i Hadsel kommune i Nordland. Stedet ligger langs fylkesvei 7636 ved Langøysundet på sørsiden av Langøya, rett overfor Stokmarknes på Hadseløya. Bygda ble regnet av Statistisk sentralbyrå som et tettsted inntil 2012, da beregningsmetodikken ble endret. Siden 2024 er Sandnes tettsted igjen.

Sandnes har barneskole. Stedets idrettslag heter Stålbrott IL. Stedet har tidligere hatt dagligvarebutikk, men den ble lagt ned pga. lite bruk.

Etter at det tidligere hadde vært forbindelse over sundet med motorbåt, ble det 30. november 1948 opprettet bilfergesamband mellom Sandnes og Stokmarknes. Fergeforbindelsen var i drift til 1. juli 1978, da Hadselbrua ble åpnet.

## Referanser
William Edward Parry

**William Edward Parry** (født 19. desember 1790 i Bath, død 8. juli 1855 i Bad Ems, Tyskland) var en britisk sjøoffiser og polarforsker. 

Mellom 1819 og 1825 ledet Parry flere ekspedisjoner i et forsøk på å finne nordvestpassasjen, men uten å nå sitt mål. I 1827 gjorde Parry og James Clark Ross et forsøk på å nå den geografiske nordpolen. Parry trodde at Nordishavet bare inneholdt en mindre stripe av is og derfor ble mindre båter lastet på sleder som ble trukket over isen. Ved 82°45 nordlig bredde ble de tvunget til å gjøre vendereis. Senere utgav Parry  en samlet utgivelse med disse beretninger: «Four voyages to the North pole».

## Referanser
Južna Morava

**Južna Morava** (serbisk og makedonsk: Јужна Морава, (Sør-Morava, noen ganger kalt Bulgarske Morava)) er en elv i Nord-Makedonia, Kosovo og Serbia. Den er en av kildeelvene til Velika Morava (Store Morava) som renner ut i Donau ved Smederevo.

## Geografi
Elvens utspring er i fjellkjeden Skopska Crna Gora i Nord-Makedonia, ca. 20 kilometer nord for hovedstaden Skopje. Elven som er 295 kilometer lang, oppstår ved sammenløpet av elvene *Ključevska reka* og *Slatinska reka* i Nord-Makedonia og kalles da *Golema*. Etter å ha passert grensen til Kosovo blir elven kalt Binačka Morava. Ved Bujanovac i Serbia møter elven Moravica fra sør, og langs resten av strekningen (246 km) blir den kalt Južna Morava. 

Južna Morava var opprinnelig 318 km lang, men etter store flommer har elven dannet seg nye elveleier og er i dag nesten 30 km kortere.

Nedenfor Bujanovac løper elven i 20 kilometer gjennom et bredt og fruktbart sletteland.  Etter Vranje snevrer landskapet seg inn til et juv mellom fjellene Kukavica og Krajiste. Ved Leskovac, ca. 30 kilometer lengre ned, åpner landskapet seg igjen. Gjennom denne dalen går også vei og jernbane som forbinder Serbia, Kosovo, Nord-Makedonia og Hellas.

Fra Leskovac begynner de fruktbare og tett befolkete slettene ved Niš. Her renner fra venstre Toplica og fra høyre Nišava inn i Južna Morava. Deretter kommer fra høyre en sideelv kalt Sokobanjska Moravica. Like før sammenløpet med Zapadna Morava ved Stalać går elven igjen inn i en trang dal. Deretter utvider landskapet seg og elven renner over Moravasletten. 

Elven tilhører Donaus nedslagsfelt og den drenerer et område på , hvorav  i Bulgaria (via sideelven Nišava). Ved munningen har den en middelvannføring på . Elven er ikke seilbar. 

Južna Morava har 157 sideelver. De viktigste av disse er Jablanica, Veternica, Pusta og Toplica fra venstre og Vrla, Vlasina, Nišava (den lengste) og Sokobanjska Moravica fra høyre.

## Økonomi
Elven har potensial for strømproduksjon, som ikke er fullt utnyttet i dag. Det finnes likevel kraftverk i elvens nedslagsfelt. Deler av elven er kilde til vanning av landbruksområdene langs bredden.

## Bilder

Morava river drainage basin serbia cikovac.jpg|Velika Moravas nedbørfelt
Juzna Morava.JPG|Juzna Morava ved Niš


## Fotnoter



## Referanser

* *Mala Prosvetina Enciklopedija*, 3. utg. (1985); Prosveta; ISBN 86-07-00001-2
* Jovan Đ. Marković (1990): "Enciklopedijski geografski leksikon Jugoslavije"; Svjetlost-Sarajevo; ISBN 86-01-02651-6

## Eksterne lenker
*
Popup-faktura

**Popup-faktura** er en form for tvungen betalingsinnkreving på internett. Programvare i litt varierende form brukes for å innkreve betaling etter at nettsteder er besøkt eller programvare er tatt i bruk. Dialogbokser, bannere eller annet brukes for å ta kontroll over nettleser eller andre programmer slik at brukeren blir minnet på å betale, eller endatil tvunget til å betale for å få tilbake kontroll over maskinen.

I Norge uttalte Forbrukerombudet i 2009 i forbindelse med Platte Medias bruk av slike løsninger, at de mente at slik innkreving av betaling var på kant med flere lover.

Programvare som viser frem slike betalingsoppfordringer og låser maskinen, kan fjernes med programmer som Ad-Aware og andre programmer for å fjerne adware og malware.

## Referanser
Judd Nelson

**Judd Asher Nelson** (født 1959) er en amerikansk skuespiller.

Judd Nelson ble født i Portland i Maine. Han er sønn av Merle og Leonard Nelson. Han har to søstre, som heter Eve og Julie. Han gikk på St. Paul's School i Concord i New Hampshire, og studerte på Haverford College i Pennsylvania. Han flyttet så til Manhattan hvor han utdannet seg i skuespillerfaget hos Stella Adler.

Nelson var en av 1980-tallets «Brat Pack» med roller i *[[The Breakfast Club]]*, og *[[St. Elmo's Fire (film)|St. Elmo's Fire]]*. Han spilte senere rollen som Jack Richmond i TV-serien *[[Se opp for Susan]]* sammen med Brooke Shields (71 episoder fra 1996 til 1999).

## Filmografi

## Referanser


## Eksterne lenker
* 
*
Jason Biggs

**Jason Matthew Biggs** (født 12. mai 1978) er en amerikansk skuespiller, kjent for rollen som Jim Levenstein i de tre første American Pie-filmene.

Biggs ble født i Pompton Plains i New Jersey av Angela og Gary Biggs. Han vokste opp i Hasbrouck Heights, New Jersey og gikk på Hasbrouck Heights High School. Han var suksessfull innen idrett på skolen, både innen tennis og bryting. I januar 2008 forlovet han seg med Jenny Mollen, og de giftet seg 23. april samme år.

## Filmografi
* *The Boy who Cried Bitch* (1991, *Robert*)
* *[[Drexell's Class]]* (1991, TV-serie, *Willie Trancas*)
* *[[As the World Turns]]* (1994-1995, Såpe-opera, *Peter Wendall*)
* *Camp Stories* (1997, TV-serie, *Abby*)
* *[[American Pie (film)|American Pie]]* (1999, film, *Jim Levenstein*)
* *[[Boys and Girls]]* (2000, film, *Steve*)
* *[[Loser]]* (2000, film, *Paul Tannek*)
* *[[Saving Silverman]]* (2001, film, *Darren Silverman*)
* *[[American Pie 2]]* (2001, film, *Jim Levenstein*)
* *[[Jay and Silent Bob Strike Back]]* (2001, film, seg selv)
* *[[Prozac Nation]]* (2001, film, *Rafe*) 
* *[[The Jerk]]* (2002, film, *Johny Sugar*)
* *[[American Pie: The Wedding]]* (2003, movie, *Jim Levenstein*)
* *[[Anything Else]]* (2003, film, *Jerry Falk*) 
* *[[Jersey Girl]]* (2004, film, *Arthur Brickman*)
* *[[Guy X]]* (2005, film, *Rudy Spruance*)
* *[[Will and Grace]]* (2005, TV-serie, *Baby Glen*)
* *[[Eight Below]]* (2006, film, *Charlie Cooper*)
* *[[Blowin' Up]]* (2006, reality-serie, *himself*)
* *[[Wedding Daze]]* aka *The Pleasure of Your Company* (2006, film, Anderson)
* *[[Farce of the Penguins]]* (2007, film, Insecure Penguin)
* *[[The Glitch]]* : *[http://www.funnyordie.com/videos/9eb2662310 Jason Biggs 2007 kortfilm] * på *Funny Or Die*
* *[[Over Her Dead Body]]* (2008, film, *Dan*)
* *[[My Best Friend's Girl]]* (2008, film, *Dustin*)
* *[[Lower Learning]]* (2008, film, *Tom*)
* *[[Kidnapping Caitlynn]]* (2009, Max)

## Referanser


## Eksterne lenker
*
Herbjørn Hansson

**Herbjørn Hansson** (født 1948) er en norsk skipsreder fra Hjelmeland. Han er styreformann og leder av rederiet Nordic American Tanker Shipping (NAT).

Han var tidligere finansdirektør i Kosmos og har vært styremedlem i stiftelsen Anders Jahres Humanitære Stiftelse.

I 2014 etablerte han Nordic American Offshore Ltd. hvor han var styreformann inntil Scorpio Offshore tok kontroll over selskapet i desember 2018.

Under Hanssons styre ble Nordic American Tanker Shipping blant annet ekskludert fra KLPs indeksfond fordi selskapet skal ha medvirket til alvorlig miljøskade og grove krenkelser av menneskerettighetene.

## Referanser


## Eksterne lenker
*